recursal/SuperWikiNEXT-32B huggingface dataset:
**ויליאם פנהלו הנדרסון** (באנגלית: **William Penhallow Henderson**‏: 1877–1943) היה צייר, אדריכל ומעצב רהיטים אמריקאי.

ביוגרפיה
--------

### ראשית חייו

ויליאם פנהלו הנדרסון נולד בשנת 1877 במדפורד, מסצ'וסטס. אביו, ויליאם אוליבר הנדרסון, היה חברו של הצייר ויליאם אדוארד נורטון וצייר חובב בעצמו. במהלך ילדותו של הנדרסון, המשפחה עברה מספר פעמים והתיישבה בטקסס בשנת 1879 ובקליפטון, קנזס בשנת 1886.

כשחזר לבוסטון בשנת 1891, למד הנדרסון בבית הספר לאמנות במסצ'וסטס, ובשנת 1899 נכנס לבית הספר לאמנויות יפות של מוזיאון בוסטון, ולמד אצל אדמונד צ'ארלס טרבל. בשנה שלאחר מכן זכה במלגת נסיעות של פייג' למשך שנתיים של לימודים באירופה. במסעותיו בשנים 1902–1903, הוא היה בלונדון, שם התוודע לג'ון סינגר סרג'נט, לאחר מכן נסע גם לפריז, ברלין, דרזדן, מדריד.

בשנת 1905 נשא לאישה את אליס קורבין, משוררת ועוזרת עורך במגזין "פואטרי". ילדתם היחידה, אליס אוליבר הנדרסון, נולדה בשנת 1907.

### קריירה

ויליאם פנהלו הנדרסון, דיוקן אישה יושבת בנוף
בשנים 1904 עד 1910 לימד הנדרסון באקדמיה לאמנויות יפות בשיקגו. בשנת 1904 צייר במקסיקו ובאריזונה עם עמיתו קרל נ' ורנץ.

הנדרסון מימן את ספרה של אשתו "סיפורי האגדות הטובים ביותר של הנדרסון", ומכירותיו מימנו את הטיול השני שלו לאירופה בין השנים 1910–1911.

בשנת 1914 בנה ועיצב הנדרסון בית וסטודיו באילינוי. באותה שנה הוזמן על ידי פרנק לויד רייט לעצב ציורי קיר עבור גני מידוויי, שיקגו. לרוע המזל, ציורי הקיר נפגעו זמן קצר לאחר השלמתם. בשנה שלאחר מכן הוא עיצב את התפאורה והתלבושות להפקת תיאטרון של "אליס בארץ הפלאות" בשיקגו.

מאחר שאשתו אליס קורבין הנדרסון חלתה בשחפת, בשנת 1916 עברה משפחת הנדרסון עברה לסנטה פה, ניו מקסיקו.

בשנת 1918 הועסק הנדרסון בסן פרנסיסקו כדי לצבוע בצבעי הסוואה גוף של ספינות במהלך מלחמת העולם הראשונה.

בשנת 1925 הקים הנדרסון, יחד עם חתנו ג'ון אוונס, את חברת הבנייה הפואבלו-ספרדית, שבאמצעותה תכנן ובנה בתים פרטיים רבים וכמה מבני ציבור, כולל משרד כרטיסי הרכבת בסנטה פה. הנדרסון הצליח גם בעיצוב רהיטי עץ מגולפים. באמצע שנות השלושים מונה לפרויקט האמנויות הפדרלי, שבגינו השלים שישה ציורי קיר לבניין בית המשפט הפדרלי של סנטה פה.

בשנת 1937, תכנן הנדרסון את הכנסייה של הנוואחו, בסנטה פה, שהפך למוזיאון להיסטוריה ומורשת של האינדיאנים בני הנוואחו.

הנדרסון מת בשנת 1943 בטסוקה שבניו מקסיקו.

עבודותיו שוכנות באוספים הקבועים של המכון לאמנות בשיקגו, איגוד האמנות של דנבר, מוזיאון לאמנות בניו מקסיקו, מוזיאון לאמנות טאוס ומוזיאון אלבוקרקי לאמנות והיסטוריה.

ביתו בסנטה פה רשום במרשם הלאומי של מקומות היסטוריים ברובע ההיסטורי של קמינו דל מונטה סול.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ויליאם פנהלו הנדרסון** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007341938605171
* ISNI: 0000 0000 6629 0988
* LCCN: n86860683
* RKD: 87113
* SNAC: w6c83cgz
* SUDOC: 155594192
* ULAN: 500028246
* VcBA: 495/171874
* VIAF: 75356171
* WorldCat: lccn-n86860683

 |
**נטליה מולצ'נובה** (ברוסית: **Наталья Вадимовна Молчанова**, נולדה ב-8 במאי 1962 - 2 באוגוסט 2015) הייתה צוללת חופשית רוסיה, המעוטרת ביותר בהיסטוריה עם 22 מדליות זהב באליפויות עולם, מהם 20 אישיות ו-2 קבוצתיות וקבעה 40 שיאי עולם, שיא עולם לגברים ונשים, 125 מטר.

נחשבת לדעת רבים כצוללנית החופשית הטובה בכל הזמנים בשל הישגיה ושיאיה העולמיים.

ביוגרפיה
--------

מולצ'נובה נולדה באופה, בירת הרפובליקה הבשקירית.

באליפות העולם בצלילה חופשית שנערכה במריבור, סלובניה, בשנת 2007 התוצאה שקבעה מולצ'נובה בעצירת נשימה סטטית, הייתה טובה מזו של הגברים.

ב-25 בספטמבר 2009, הייתה מולצ'נובה לאישה הראשונה בהיסטוריה שצללה במשקולות קבועות לעומק של יותר מ-100 מטר, בצלילה של 101 מטר. היא האישה הראשונה שצללה בנשימה אחת דרך החור הכחול בדהב, מצרים.

מולצ'נובה נעלמה בצלילה חופשית ליד האי פורמנטרה, ספרד ב-2 באוגוסט 2015 וההשערה היא שטבעה בזרם חזק.

משפחתה
------

בנה, אלכסיי מולצ'נוב, אף הוא אלוף עולם בצלילה חופשית ושיאן עולם.

קישורים חיצוניים
----------------

ויקישיתוף מדיה וקבצים בנושא **נטליה מולצ'נובה** בוויקישיתוף
* 

* אתר האינטרנט הרשמי של נטליה מולצ'נובה
* הצוללנית הטובה בעולם נעדרת, חשש לחייה, באתר ynet, 5 באוגוסט 2015
* אתר למנויים בלבד אדם סקולניק, הניו יורק טיימס, נטליה מולצ'אנובה, הצוללנית הגדולה בהיסטוריה, נעלמה במצולות, באתר הארץ, 5 באוגוסט 2015 סרטונים
מאיר ראוך, בואנוס-איירס, 1944
**מאיר ראוך** (בפולנית:‏ **Meir Rauch**‏; 15 באוקטובר 1909 – 1 באוגוסט 1983) היה שחמטאי בדרגת אמן.

ביוגרפיה
--------

מאיר ראוך נולד בז'וליניה, פולין. ב-1925 ראוך עבר לברלין, שם עבד לפרנסתו ואת יתר זמנו השקיע במשחק השחמט. מגיל צעיר התחיל לשחק ומהר מאוד הצטיין, ניצח בתחרויות ושמו התפרסם כשחמטאי מעולה.

בשנת 1934 עלה לארץ ישראל והשתקע בתל אביב, הצטרף למועדון הארץ-ישראלי לשחמט והפך לאחד מהשחמטאים הבולטים בארץ.

ב-אוגוסט 1939 הצטרף ראוך למשלחת הארץ-ישראלית לאולימפיאדת השחמט ה-8, שהתקיימה בבואנוס איירס, ארגנטינה, והייתה הראשונה שנערכה מחוץ ליבשת אירופה. למרות רוחות המלחמה הקרבות והסכנות בנסיעה ארוכה בים, המשלחת הפליגה ואחרי 3 שבועות הגיעה ליעדה. הרכב הנבחרת הישראלית היה: משה צ'רניאק, יוסף פורת, ויקטור וינץ, זלמן קליינשטיין ומאיר ראוך. ראוך סיים בתוצאה של 7.5 נקודות מ-13 אפשריות.

ראוך נאלץ להישאר בארגנטינה בשנות מלחמת העולם השנייה. בזמן שהותו שם המשיך להקדיש את רוב זמנו למשחקים ותחרויות שחמט עם יתר שחמטאי המשלחות לאולימפיאדה שנשארו בארגנטינה. בין היתר, היה בקשר רציף עם רב אמן משה ניידורף, ממנו למד לשחק שחמט עיוור וכשחזר ארצה ב-1945 (עם האנייה הראשונה שיצאה מנמל בואנוס איירס), הפך לאלוף הישראלי בשחמט עיוור סימולטני כנגד 8 יריבים, כשהודות לזיכרון הפנומנלי שלו הצליח לנצח.

במהלך השנים המשיך לשחק ולהתחרות אך בפחות תדירות בגלל מחלתה של אשתו, לה הקדיש את רוב זמנו הפנוי. הוא היה פעיל במועדון השחמט "רטי" בתל אביב.

קישורים חיצוניים
----------------

ויקישיתוף מדיה וקבצים בנושא **מאיר ראוך** בוויקישיתוף

* מאיר ראוך, באתר צ'סגיימס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 9177 4986
* NTA: 307892271
* VIAF: 285713207
* WorldCat: viaf-285713207

 |
**רוברט ויטאקר** הוא עיתונאי ומחבר ספרי עיון אמריקני, הכותב בעיקר על רפואה ועל פסיכיאטריה.

ויטאקר היה כתב לנושאי רפואה בעיתון "אלבני טיימס יוניון" במדינת ניו יורק מ-1989 עד 1994. ב-1992 התקבל לתוכנית המלגות המיוחדת לעיתונאים מומחים לצורך העמקת מחקרם במסגרת המכון הטכנולוגי של מסצ'וסטס. לאחר מכן הפך לאחראי על פרסומי בית הספר לרפואה של אוניברסיטת הרווארד. בשנת 1994 ייסד חברת הוצאה לאור סנטר-ווטש שסקרה את שדה הניסויים הקליניים. החברה נרכשה על ידי תאגיד תומסון בשנת 1998.

ב-2001 כתב את ספרו הראשון **Mad in America** על מחקרים פסיכיאטריים ועל תרופות.

ב-2002 פרסם ב-USA Today את המאמר "תרופות פסיכיאטריות עלולות לחבל בהחלמה". ב-2004 פרסם מאמר בכתב העת Medical Hypotheses שכותרתו "המקרה של תרופות אנטי-פסיכוטיות: 50 שנה של פגיעה העולה על התועלת". ב-2005 פרסם בכתב העת Ethical Human Psychology and Psychiatry את מחקרו "אנטומיה של מגפה: תרופות פסיכיאטריות ועלייתן המפליאה של מחלות הנפש באמריקה".

ב-2008 הופיע בסרט Take These Broken Wings: Recovery from Schizophrenia Without Medication העוסק בבעייתיות של מתן תרופות בטיפול במחלות הנפש.

ב-2010 הוציא לאור את ספרו **אנטומיה של מגפה**. הספר זכה בפרס יוקרתי לעיתונאות חוקרת לשנת 2010. הספר חוקר מדוע מספר חולי הנפש באמריקה עולה בהתמדה חרף מה שמכונה המהפכה הפסיכו-פרמקולוגית. התזה העיקרית של ויטאקר היא כי התרופות הפסיכיאטריות גורמות במקרים רבים בשימוש ממושך להחרפת הפגיעה: לנזקים בריאותיים, להתכווצות נפח המוח ולרגישות יתר להתקפים נוספים. למרות תוצאות אלה בכמה מחקרים בולטים בשנות ה-70 וה-80 החלו חברות התרופות כגון אלי לילי, יחד עם האיגוד הפסיכיאטר האמריקני לקדם תרופות אלה באופן אגרסיבי יותר. פסיכיאטרים אקדמיים בולטים רבים פעלו כמובילי דעה מרכזיים בחברות התרופות וקיבלו מיליוני דולרים.

ב-2015 הוציא לאור עם ליסה קוסגרוב את הספר **Psychiatry Under the Influence - Institutional Corruption, Social Injury, and Prescriptions for Reform**.

מייסד אתר האינטרנט Mad in America. האקטיביסטית הישראלית דליה וירצברג-רופא פרסמה באתר זה שני מאמרים עד כה.

קישורים חיצוניים
----------------

ויקישיתוף מדיה וקבצים בנושא **רוברט ויטאקר** בוויקישיתוף
* רוברט ויטאקר, ברשת החברתית Goodreads
* נדן פלדמן, נכנסתם לדיכאון? חכו רגע לפני שאתם מסתערים על הציפרלקס, דה מרקר, 13 בינואר 2018
* נדן פלדמן, יו"ר איגוד הפסיכיאטריה: רצוי להפחית מינון של תרופות, דה מרקר, 24 בינואר 2018

הערות שוליים
------------

1. ↑  תורגם לעברית דף הספר בהוצאת פוקוס
2. ↑  נימוקי השופטים למתן הפרס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007270889505171
* BnF: cb169788542 (data)
* GND: 129895989
* ISNI: 0000 0001 2279 5914
* LCCN: no2002023073
* NKC: pna20221147573
* NTA: 272622095
* SUDOC: 176759948
* VIAF: 47854186
* WorldCat: lccn-no2002023073

 |
מפת ון דה ולדה של ירושלים וסביבותיה מ-1858
**מפת העיר ירושלים וסביבותיה** או **מפת ון דה ולדה** היא מפה של העיר ירושלים משנת 1858 מעשה ידי הקרטוגרף ההולנדי ון דה ולדה. 

המפה ראתה אור ב-1858 בספר מלווה ומבאר של טיטוס טובלר, "תולדות המיפוי של ירושלים"' בהוצאת יוסטוס פרתס (Justus Perthes) בגותה שהתמחתה בפרסומים גאוגרפיים למיניהם.

היסטוריה
--------

ון דה ולדה היה קרטוגרף הולנדי שצבר ניסיון רב ביצירת מפות בעבודתו במשרד ההידרוגרפי המלכותי ההולנדי באי יאווה בין השנים 1839–1841. ון דה ולדה היה פרוטסטנט אדוק, והחליט למפות את ארץ הקודש. הוא ערך שני מסעות מחקר לארץ ישראל – המסע הראשון בין השנים 1851–1852 והמסע השני בשנת 1861.

ון דה ולדה פרסם ב-1854 ספר מסעותיו באזור, ובשנת 1857 פרסם אלבום ובו מאה ליתוגרפיות של ציורים שביצע בסוריה, בלבנון ובארץ ישראל. לעיקר תרומתו לחקר הארץ נחשבות מפת ארץ ישראל בקנה מידה 1:315,000 ומספר מפות של אזור ירושלים.

בעת ציור מפת ירושלים הסתמך ון דה ולדה על שני מקורות: המיפוי הטריגונומטרי של ירושלים שנעשה על ידי קציני צבא בריטניה בשנת 1840, ומפת ירושלים מעשה ידי הרופא השווייצרי טיטוס טובלר משנת 1849.

תיאור המפה
----------

המפה צוירה בקנה מידה 1:10,000. 

גודלה 800 מ"מ על 630 מ"מ.

המפה פונה לכיוון צפון ומציגה את העיר העתיקה במרכזה, ואת הר הזיתים בימין המפה. כמו כן ניתן לראות במפה את גיא בן הינום ואת בריכת הסולטאן. במפה מופיעים מרבית הרחובות העיקריים של העיר העתיקה (לא כל הסימטאות), וכן מבנים עיקריים ובהם כנסיית הקבר, מגדל דוד, כיפת הסלע ומסגד אל-אקצא.

בראש הר הזיתים ניתן לראות את הכפר א-טור ואת כנסיית וירי-גלילאי, ובמערבו סומן בית הקברות היהודי.

לקריאה נוספת
------------

* אריאל תשבי (עורך), **ארץ ישראל במפות ממידבא ועד הלוויין**, הוצאת מוזיאון ישראל ומשרד הביטחון – ההוצאה לאור, 2001

* Haim Goren et al. *Mapping the Holy Land : the foundation of a scientific cartography of Palestine*, London: Bloomsbury Publishing, 2017 (הספר בקטלוג ULI)

קישורים חיצוניים
----------------

ויקישיתוף מדיה וקבצים בנושא **מפת ון דה ולדה** בוויקישיתוף
* מידע על מפת ארץ ישראל מ-1866 באתר אוסף ערן לאור, הספרייה הלאומית

* *Planography of Jerusalem*: Memoir to accompany the new-ground-plan of the city of Jerusalem and the environs, constructed anew by C.W.M. Van de Velde, Gotha: Justus Perthes, 1858
* Map of the Holy Land / constructed by C.W.M. van de Velde ... ; engraved by Eberhardt and by Stichardt, 1858
* Map of the Holy Land / constructed by C.W.M. Van de Velde; 2nd edition, 1865
**מרסל הייסטר** (בגרמנית: **Marcel Heister**; נולד ב-27 ביולי 1992 באלבשטאדט שבגרמניה) הוא כדורגלן גרמני המשחק בעמדת המגן השמאלי בלודוגורץ ראזגרד.

קריירה
------

הייסטר נולד וגדל בעיר אלבשטאדט שבגרמניה למשפחה ממוצא קרואטי וממוצא שוואבי-דנובי. מגיל צעיר שיחק במחלקות הנוער של גאמרטינגן ורויטלינגן 05 מהליגות הנמוכות בגרמניה. בגיל 18 הצטרף הייסטר לקבוצת הנוער של הופנהיים. אחרי עונה אחת בקבוצת הנוער של המועדון, החל הייסטר לשחק בקבוצת ה-U19 ובקבוצת המילואים של המועדון כשבמדיה ערך 26 הופעות אך לא רשם הופעות במדי הקבוצה הראשונה של המועדון.

בקיץ 2012, עזב הייסטר לראשונה ככדורגלן את גרמניה וחתם בנ.ק. זאדאר מליגת העל הקרואטית. ב-1 בספטמבר 2012, ערך הייסטר את הופעת הבכורה שלו במדי זאדאר כשעלה כמחליף בתיקו 1-1 נגד איסטרה 1961. ב-22 בפברואר 2013, כבש הייסטר את שער הבכורה שלו במדי זאדאר בהפסד 2-1 ל-NK זאגרב. לאחר שנתיים בזאדאר בהן מיעט לשחק ורשם 31 הופעות ליגה בהן כבש שני שערים סיים את דרכו בקבוצה. ב2014 חתם הייסטר באיסטרה 1961. ב-16 במרץ 2014, ערך הייסטר את הופעת הבכורה שלו במדי איסטרה 1961 בהפסד 6-0 לדינמו זאגרב. בעונתו הראשונה בקבוצה לא זכה הייסטר לדקות משחק רבות ורשם רק שבע הופעות ליגה. בעונה שלאחר מכן הפך הייסטר לשחקן הרכב ראשון באיסטרה וב-9 באוגוסט 2014 כבש את שער הבכורה שלו במדי איסטרה בתיקו 1-1 נגד סלובן בלופו. ב-27 ביולי 2015, כבש הייסטר צמד שערים ובישל שער נוסף בניצחון איסטרה 4-1 על היידוק ספליט.

ב-15 ביולי 2016, סיכם הייסטר לעונה אחת עם אופציה לעונה נוספת בבית"ר ירושלים וב-18 ביולי הגיע לישראל וחתם בקבוצה לארבע עונות. ב-28 ביולי, ערך הייסטר את הופעת הבכורה שלו במדי בית"ר כשעלה כמחליף בתיקו 1-1 נגד ילגבה רידה הלטבית במסגרת הסיבוב השלישי של מוקדמות הליגה האירופית. ב-4 באוגוסט, כבש הייסטר את שער הבכורה שלו במדי בית"ר בניצחון 3-0 על ילגבה במסגרת משחק הגומלין בין הקבוצות בליגה האירופית. ב-21 באוגוסט, ערך הייסטר את הופעת הליגה הראשונה שלו במדי בית"ר בתיקו 2-2 נגד מכבי פתח תקווה. במהלך חודש מרץ 2017, עקב פציעה שספג בשריר הירך נעדר הייסטר משלושה משחקים של בית"ר בגביע נגד עירוני קריית שמונה ומצמד משחקי ליגה נגד מכבי חיפה והפועל באר שבע. ב-19 בספטמבר 2017 הורחק הייסטר לחמישה משחקים על ידי בית המשפט המשמעתי של ההתאחדות, לאחר דו"ח חמור של השופט זיו אדלר במשחק בין בית"ר ירושלים להפועל חיפה, הייסטר הועמד גם לדין פנימי של המועדון וקיבל קנס בסכום של 28,000 ש"ח.

ב-8 ביוני 2018 מימשה בית"ר את האופציה על הייסטר לעונת 2018/2019, אך ב-4 ביולי 2018 נמכר לפרנצווארוש ההונגרית תמורת כ-300 אלף אירו. את השער הראשון שלו במדי פרנצווארוש כבש במשחקו הרביעי בקבוצה

ב-16 ביוני 2021 חתם הייסטר בפהרוואר

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  גיא בן זיו, ‏הייסטר התאכזב שבית"ר מימשה את האופציה, באתר ONE‏, 8 ביוני 2018
2. ↑  אופיר סער‏, בית"ר ירושלים: הייסטר נמכר לפרנצווארוש, אין תקציב למגן שמאלי חדש, באתר וואלה!‏, 04 ביולי 2018
3. ↑  לאפורטה: רגוע לגבי עתידו של מסי, מתקדמים יפה, באתר ONE‏, 16 ביוני 2021
**תות התעמלות** (באנגלית: **!Bo on the Go**) היא סדרת הנפשה ממוחשבת קנדית לילדים, שנוצרה על ידי ג'ף רוזן והופקה על ידי Halifax Film. הסדרה עוקבת אחר ילדה בשם תות שיחד עם קונקון, חברה הדרקון, עוברת הרפתקאות שהיא פותרת אותן באמצעות פעילויות ספורטיביות בשיתוף הצופים בבית.

הסדרה שודרה במקור בקנדה בדיבוב אנגלי בערוץ CBC Television, החל מ-3 בספטמבר 2007 עד 1 במרץ 2009. בישראל הסדרה שודרה במקור בדיבוב עברי בטלוויזיה החינוכית הישראלית בשנת 2008. לסדרה הופקו 3 עונות ו-55 פרקים באורך 20 דקות.

ב-1 ביולי 2019 הסדרה עלתה לנטפליקס ישראל עם הדיבוב המקורי עם תרגום לעברית תחת השם **בוא נרוץ!**. ב-13 בדצמבר 2022 הסדרה בדיבוב עברי החלה להיות משודרת בשידורים חוזרים בישראל בערוץ A+.

תקציר העלילה
------------

תות היא ילדה שגרה בטירה יחד עם קונקון, חברה הדרקון שצעיר ממנה. שהם נמצאים בטירה הם לא יושבים בחוסר מעש, אלא יוצאים להרפתקאות באמצעות הדמיון ופעילויות ספורטיביות שנעשות בשיתוף הצופים בבית, המכונים "ידיתותים". כאשר השניים נתקלים בבעיה, הם פונים לקוסם שנותן להם עצות וידע. הסדרה מעודדת פעילות גופנית ומפתחת בצופים אהבה לספורט.

דמויות
------

* **תות (Bo, בו)** – ילדה ספורטיבית, חיובית וסקרנית בעלת שיער כחול.
* **קונקון (Dezzy, דזי)** – דרקון ירוק-ורוד שצעיר מתות, דבר שגורם לו לפעמים להיות זקוק לעזרה ממנה.
* **קוסם (Wizard, ויזרד)** – קוסם שעוזר לתות וקונקון כאשר הם נתקלים בבעיה.

מדבבים
------

הדיבוב העברי של הסדרה בוים על ידי גיתית שובל באולפני תומיתות.

| שם הדמות | מדבב/ת באנגלית | מדבב/ת בעברית |
| --- | --- | --- |
| תות | קתרין או'קונור | תות דרויאן |
| קונקון | אנדרו סביסטון | גיתית שובל |
| קוסם | ג'ים פאולר | רון דרויאן |

קישורים חיצוניים
----------------

* "תות התעמלות", במסד הנתונים הקולנועיים IMDb (באנגלית)
* תות התעמלות, במיזם "אישים" לתיעוד היצירה הישראלית

הערות שוליים
------------

1. ↑  שי שגב, חדש בטלוויזיה: שני, 01 ביולי 2019, באתר ג'ירפה, 30 ביוני 2019
**סופיה רקה** (בספרדית: **Sofía Reca**; נולדה ב-31 במרץ 1984; בואנוס איירס, ארגנטינה), היא שחקנית, זמרת ומנחת טלוויזיה ארגנטינאית.

חיים אישיים
-----------

רקה היא אחותם של השחקנים הארגנטינאים פאולה רקה ומקסימו רקה, שהופיעו בטלנובלה "כמעט מלאכים".

בין השנים 2002–2007 ניהלה מערכת יחסים עם המפיק הארגנטינאי נאצ'ו ויאלה, אולם לאחר חמש שנות זוגיות הם נפרדו.

משנת 2008, רקה היא אשתו של הבמאי והתסריטאי הארגנטינאי תומאס ז'אנקלביץ', אחיה של השחקנית הארגנטינאית רומינה ז'אן, שנפטרה מדום לב ב-28 בספטמבר 2010. לשניים נולדו בן ובת: אינטי ז'אנקלביץ' ב-24 ביולי 2010 ומילה ז'אנקלביץ' ב-2018. ילדיהם הם בני-דודם של פרנקו, ולנטין ואסול ג'ורדאנו, ילדיה של רומינה ז'אן.

כמו כן, רקה היא כלתה ואם נכדיה של כריס מורנה לבית דה ג'אקומי, השחקנית, הבמאית ומפיקת הטלוויזיה אשר הפיקה, בין היתר, סדרות ארגנטינאיות מצליחות: "קטנטנות", "קיץ נצחי", "המורדים", "פינת אור", "פלוריסיינטה", "אלמה פיראטה" ו"כמעט מלאכים".

קריירה
------

בשנת 2011 שיחקה לצד בנחמין רוחאס ופליפה קולומבו בסדרת הקומדיה הרומנטית "*Atrapados*" שיצרה כריס מורנה עבור האינטרנט לטלפונים סלולריים ולאחר מכן שודר בערוץ Movistar TV (אנ').

קישורים חיצוניים
----------------

ויקישיתוף מדיה וקבצים בנושא **סופיה רקה** בוויקישיתוף
* סופיה רקה, ברשת החברתית אקס (טוויטר)
* סופיה רקה, במסד הנתונים הקולנועיים IMDb (באנגלית)
* הדף של סופיה רקה באינסטגרם

הערות שוליים
------------

1. ↑  "Cris Morena anunció que Tomás Yankelevich y Sofía Reca tendrán una nena"‏ 19 בנובמבר 2017
**חלב זכר** הוא מונח המתייחס ליצירת חלב בבלוטות החלב של זכרים במחלקת היונקים.

מקרים של ייצור חלב מתועדים במינים מסוימים של יונקים, בהם האדם.

בנוסף, תינוקות משני המינים יכולים מדי פעם לייצר חלב, אך חלב זה נחשב ונקרא חלב יילודים.

צ'ארלס דרווין התייחס בספרו "מוצא האדם" לאפשרות של יצירת חלב על ידי זכרים, בעיקר במקרה של מחלת חצבת.

בבעלי חיים
----------

מקרים של הנקה על ידי זכרים מתקיימים כנראה במקרים קיצוניים בהם בעלי חיים שרויים בחרדה או סובלים ממחלות מסוימות. המקרים הידועים של הנקה על ידי זכרים, הם בסוג דייאק (Dyacopterus spadiceus) של עטלף פירות החי באינדונזיה. כמו כן התופעה ידועה אצל עזים ובעלי חיים נוספים[דרוש מקור].

בספרות חז"ל
-----------

מקרה מיוחד מובא במסכת שבת דף נג:

> 
> תנו רבנן - מעשה באחד שמתה אשתו והניחה בן לינק ולא היה לו שכר מניקה ליתן, ונעשה לו נס ונפתחו לו דדין כשני דדי אשה והניק את בנו...
> 
> 
> 
> 

גם במשנה מוצאים עדות קצרה על אפשרות כזאת. "רבי שמעון בן אלעזר אומר: חלב הזכר טהור" (מסכת מכשירין פ"ו, ז). ולפירוש ר' עובדיה מברטנורה - "דלא חשיב משקה" (אלא זיעה בעלמא).

סיפור דומה מובא במדרש על מרדכי ואסתר - "מרדכי זן ופרנס. ר' יודן אומר: פעם אחת חזר על כל המניקות ולא מצא לאסתר מניקה והוא היה מניקה, כדדרש ר' אבהו בצבורא גחיך צבורא. אמר להון: ולא מתניתא היא (תרגום מארמית: כשדרש על כך ר' אבהו בציבור, גיחך הציבור (על הדרשה), אמר להם - "ולא שנינו כך?!") - ר' שמעון בן אלעזר אומר : חלב הזכר טהור" (ילקוט שמעוני, מגילת אסתר, סי' תתרנג).

בהלכה
-----

דינו של חלב זכר מובא בהלכה לצורך שני עניינים. האם חלב זכר מטמא כחלב של שאר שבעת המשקים, וכן האם יש לו דין של "משקה" להעברת טומאה. על פי הרמב"ם בספרו משנה תורה – "חלב האדם שאינו צריך לו אינו משקה, לא מכשיר ולא מטמא. לפיכך חלב הזכר אינו משקה. אבל חלב האשה... סתמו משקה ומטמא או מכשיר, מפני שהוא ראוי לתינוק" (הל' טומאת אוכלין, פ"י, ד).

התייחסות נוספת היא לגבי שאלה של בשר וחלב (בנוסף לשאלת הדין לגבי חלב אשה רגיל).
הש"ך ביורה דעה סימן פ"ז פוסק "אבל בחלב זכר דאדם פשיטא דלא גרע מחלב אשה ולפי זה המחבר (בשולחן ערוך) שהעתיק לשון הרמב"ם דמשמע מיניה דגם בחלב זכר פטור אבל אסור".

קישורים חיצוניים
----------------

* חלב אב, ג'ארד דיימונד, מגזין גלילאו, גיליון 8, 1995
* מאמר מתוך המגזין Scientific American ב-06-09-2007

הערות שוליים
------------

1. ↑  Scientific American
2. ↑  The Incredible Milk-Producing Male Bat, BATS Magazine
**פלורנס קירש דו ברול** (אנגלית: Florence Kirsch Du Brul; ‏1915 - 2 ביולי 2005) הייתה פסנתרנית קונצרטים בעלת שם עולמי ומורה מן השורה הראשונה לפסנתר.

חייה
----

פלורנס קירש דו ברול נולדה בצפון שיקגו, אילינוי, ארצות הברית. בילדותה למדה אצל סילביו סקיונטי ואצל המלחין הווארד ולס והופיעה עם התזמורת הסימפונית של שיקגו בגיל 12. מנצח התזמורת של שיקגו, פרדריק סטוק, המליץ עליה לפני הפסנתרן והמלחין האוסטרי הנודע, ארתור שנאבל וקירש נשלחה לברלין, גרמניה, שם התגורר שנאבל, ללמוד אצלו.

עם עלות הנאצים לשלטון, נאסר על קירש לעזוב את גרמניה והיא נאלצה להימלט לאיטליה בידיים ריקות ולהפקיר את כל רכושה. היא חזרה לארצות הברית ב-1937 ובאותה שנה הופיעה לראשונה כפסנתרנית מקצועית באולם הקונצרטים של תזמורת שיקגו.

קירש עשתה לה שם בעולם כפסנתרנית קונצרטים ואף הקליטה כמה תקליטים קלאסיים, ביניהם "קול קורא במדבר" של המלחין היהודי-שווייצרי ארנסט בלוך ו"כלולות" של איגור סטרווינסקי.

בשנות ה-40, כאשר הופיעה ולימדה בניו יורק, פגשה את ד"ר א. לויד דו ברול, חוקר נודע במדעי האנטומיה והאנתרופולוגיה ומחנך, ונישאה לו. ד"ר דו ברול שירת במלחמת העולם השנייה בארמייה השלישית של גנרל ג'ורג' פטון ולאחר השחרור קיבל קתדרה במכללת שיקגו לרפואת שיניים של אוניברסיטת אילינוי.

הזוג רכש בית מפואר מן המאה ה-19 באילינוי פארק שבשיקגו ומילא אותו בציורים, פסלים, מלאכת מחשבת של ילידים ושאר מזכרות, שאספו במסעותיהם הרבים בעולם. הם הרבו לארח בביתם את בכירי המדענים, האמנים והאינטלקטואלים של המאה ה-20, כפי שהעיד ברוס גרהם, דיקן המכללה.

בין השאר, הגישה פלורנס דו ברול הרצאות בנושא הפסנתר והעבירה כיתות אמן במקומות שונים ברחבי העולם. היא נפטרה ב-2 ביולי 2005.

קישורים חיצוניים
----------------

* פלורנס קירש דו ברול, באתר Discogs (באנגלית)

* *Chicago Tribune* obituary


|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2011088169
* VIAF: 220826753
* WorldCat: lccn-n2011088169

 |
"הענק הישן" כפי שהוא נראה מפארק הילקרסט
סליפינג ג'יאנט בציור של ויליאם ארמסטרונג (1822–1914)
**סליפינג ג'יאנט** (מאנגלית: הענק הישן) הוא הר שולחן בדרום חצי האי סיבלי (Sibley) בחלקה הקנדי של ימת סופיריור, שצוקיו מתנשאים לגובה של 250 מטרים. ההר הוא סיל – מחדר פלוטוני רדוד הנוצר מחדירת מאגמה לסלעי הליתוספירה והתגבשותה לסלע פלוטוני.

סליפינג ג'יאנט מצוי בשטח "פארק הענק הישן" (Sleeping Giant Provincial Park) ומהווה חלק מהשילד הקנדי.

רקע גאולוגי
-----------

השילד הקנדי – המהווה את בסיסה של היבשת הצפון אמריקאית – מורכב מסלעי יסוד שמקורם בפרקמבריון וכולל כמה מהסלעים העתיקים ביותר בכדור הארץ. הוא מחולק לחבלים גאולוגיים ותת-פרובינציאליים המבוססים על ההבדלים בסוג המסלע, במבנה ובגיל.

פארק הענק הישן מצוי בתחום הפרובינציה המבנית הדרומית, באזור שנקרא בעבר "לוח ניפיגון" וכעת מכונה "שלוחת ניפיגון" (Nipigon Embayment). שלוחה זו היא רצועת בקעים יבשתית בצפון-מערב אונטריו המייצגת בקע כושל – זרוע לא פעילה של צומת משולש. שלוחת ניפיגון מורכבת מרצף של סלעי משקע מהמזופרוטרוזואיקון – דולומיט, אבן בוץ וקוורץ ארניטי, שנוצרו לפני 1.3 מיליארד שנים. לתוך סלעים אלה חדרו לפני 1.1 מיליארד שנים מחדרים דיאבזיים תואמים, המשתרעים מימת סופיריור צפונה לימת ניפיגון.

בפולקלור
--------

איור של ננבוזו
מאחר שדיאבז עמיד במידה רבה לסחיפה, הסיל נחשף כלוח רחב מעל סביבתו לאחר שהוסרו שכבות הסלע אליהן חדר. בסלע הקשה נוצרו סדקים בהם חלה בליה, ומנקודות תצפית מסוימות נראה הסיל כראשו השכוב של ענק בעל גרגרת – מקור שמו.

אגדות רבות ליוו במהלך ההיסטוריה את המחדר. אחת מהן – של בני שבט אוג'יבווי (Ojibway) – גרסה כי "הענק הישן" הוא ננבוזו (Nanabozho), הרוח הגדולה של מי הים העמוקים.

האגדה מספרת כי בשל נאמנותם לאלים והיותם חרוצים ושלווים, החליט ננבוזו לגמול להם. יום אחד הוא זימן את ראש השבט למקדש "הרעם הגדול" שלו על "הר הרעם" – גם הוא סיל, והזהיר אותו שאם יספר את הסוד לסוחרים, הוא – ננבוזו – יהפוך לאבן והשבט יישמד. ראש השבט נתן את הבטחתו, וננבוזו סיפר לו על מכרה כסף עשיר, הידוע כיום כ"אי הכסף".

הרוח הגדולה הנחתה את הצ'יף אל תוך המכרה, ובני השבט הפכו מפורסמים ביצירות הכסף שלהם – שהיו כה יפות עד כי לוחמי שבט הסו שאפו לגלות את סודם. משלא הועילו עינויים והרג, הערימו הלוחמים על בני השבט ושלחו גשש שהתחפש לבן ננבוזו. זה הצליח להיטמע ביניהם, נכנס למכרה ויצא ממנו עם כמה גושי כסף.

בדרכו חזרה עצר לרכוש מזון, ושילם בגוש כסף גדול. הרוכלים שכנעו אותו להסגיר את מיקום המכרה, אך משהתקרבו אליו פרצה סופה עזה. הסוחרים טבעו באגם ובן הסו נמצא שט בקאנו ללא מטרה, כשהוא נתון בשיגעון.

במקום בו הייתה קודם גישה לאגם התגלתה בשוך הסופה דמות גדולה של אדם ישן. אזהרתו של ננבוזו התגשמה והוא הפך לאבן.

שבעת פלאי קנדה
--------------

רשות השידור הקנדית – CBC, ערכה תחרות אינטרנט לבחירת "שבעת פלאי קנדה". בתחרות זו הגיע "הענק הישן" למקום הראשון, כשהוא מותיר מאחוריו בהפרש קולות ניכר את מפלי ניאגרה, את הרי הרוקי, את זוהר הצפון ותופעות טבע רבות נוספות.

ראו גם
------

* גאולוגיה - מונחים

קישורים חיצוניים
----------------

ויקישיתוף מדיה וקבצים בנושא **סליפינג ג'יאנט** בוויקישיתוף
* פארק הענק הישן

הערות שוליים
------------

1. ↑  **ארניט** – משקע חולי מגובש
2. ↑  CBC.CA - Seven Wonders of Canada - Your Nominations - Sleeping Giant, Ontario
3. ↑  אגדת "הענק הישן"
4. ↑  תחרות "שבעת פלאי קנדה"
יפןיפן זהו שם יפני; שם המשפחה הוא סאקאי. 

**טאקאשי סאקאי** (ביפנית: 酒井 隆‏; 18 באוקטובר 1887 - 30 בספטמבר 1946) היה גנרל בצבא היפני הקיסרי במהלך מלחמת העולם השנייה והשתתף בכיבוש הונג קונג בשלהי שנת 1941, ולאחר מכן כיהן כמושל המושבה בפועל.

קורות חיים
----------

סאקאי נולד באזור הירושימה שביפן והתחנך בבתי ספר צבאיים בקובה ובאוסקה. בשנת 1908 סיים את לימודיו באקדמיה הצבאית הקיסרית, והצטרף לגדוד הרגלים ה-28. בשנת 1924 קודם לדרגת מייג'ור, ובשנת 1928 לדרגת קולונל משנה (lieutenant colonel).

באותה שנה הוצב בג'ינאן שבמחוז שאנדונג בסין וככל הנראה היה אחראי לרצח חיילי הקוומינטנג ב-4 במאי 1928. בשנת 1932 עבר לשרת בטיינג'ין.

בשנת 1932 קודם לדרגת קולונל ופיקד על היחידה החמישית של חיל המודיעין הקיסרי היפני, תפקיד בו נשא עד שנת 1934.

בין השנים 1934–1935 היה מפקד הצבא היפני בסין. בשנת 1936 מונה למפקד גדוד חיל הרגלים ה-23.

בשנת 1937 הועלה לדרגת מייג'ור גנרל, ומונה לתפקיד רגימנט חיל הרגלים ה-28.

בין השנים 1939–1940 פיקד על צבא הכיבוש היפני במונגוליה.

בשנת 1940 שב ליפן וכיהן כמפקד המשמר הקיסרי למשך זמן קצר.

בנובמבר 1941 הוצב בגואנגג'ואו ופיקד על הארמייה ה-23 של יפן. זמן לאחר שקיבל את הפיקוד, קיבל פקודה לכבוש את הונג קונג בתוך 10 ימים.

ב-8 בדצמבר 1941, שעות ספורות לאחר המתקפה על פרל הארבור, הורה סאקאי לראש המטה שלו, טדאמיצ'י קוריבאישי לכבוש את הונג קונג.

בשל סירובו של מושל הונג קונג מארק איצ'יסון יאנג להיכנע, ובשל תעוזת הכוחות הבריטיים במושבה, נאלץ סאקאי לבקש ארכה לסיום המשימה. יאנג נכנע לבסוף ביום חג המולד, 25 בדצמבר 1941, לאחר 18 ימי לחימה. כעסו של סאקאי על העיכוב בכיבוש המושבה הביאה ליחסו הרע כלפי האוכלוסייה הכבושה.

סאקאי כיהן כמושל הונג קונג בפועל עד 20 בפברואר 1942. לאחר תום כהונתו שב ליפן, ופרש מהצבא בשנת 1943.

בתום מלחמת העולם השנייה הורשע סאקאי בפשעי מלחמה בבית הדין הסיני הצבאי לפשעי מלחמה בנאנג'ינג ב-27 באוגוסט 1946, והוצא להורג על ידי כיתת יורים ב-30 באוגוסט.

קישורים חיצוניים
----------------

ויקישיתוף מדיה וקבצים בנושא **טאקאשי סאקאי** בוויקישיתוף
* קורות חיים
* האנציקלופדיה של הלוחמה באוקיינוס השקט במלחמת העולם השנייה
* תיאור משפטו ופרוטוקולי משפטו של סאקאי

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 260138082
* WorldCat (עם VIAF): 260138082

 |
**העולם שאבד** (באנגלית: **The Lost World**) היא סדרת טלוויזיה בריטית מסוג דרמה ומדע בדיוני מבית ה-BBC, שיצאה לראשונה בבריטניה ב-25 בדצמבר עד ה-26 בדצמבר 2001 וכללה 2 פרקים בלבד, שניהם באורך 72 דקות. הסדרה מבוססת על הספר של ארתור קונאן דויל - העולם שאבד משנת 1912.

צילומי הסדרה צולמו בחופי ניו זילנד המערביים והיא נכתבה בידי טוני מולהולנד ואדריאן הודגס שגם יצרו את הסדרה בראשית. בסדרה משחקים בוב הוסקינס, ג'יימס פוקס, מת'יו ריס, טום וורד, איליין קסידי, פיטר פאלק, טום גודמן-היל ורוברט הארדי.

עלילה
-----

העלילה מתרחשת ביערות הגשם של האמזונאס שם פרופסור ג'ורג' צ'לנג'ר יורה ביצור מפתיע שמתברר כסוג של פטרוזאור. המום מהתגלית הוא חוזר לאנגליה ומבקש מהקהילה המדעית לעזור לו לאתר את ביתו של היצור, אך נדחה. ואולם קבוצה של אנשים הכוללים את הצייד ג'ון רוקסטון, העיתונאי אדוארד מאלון וגם ידידו הפרופסור ליאו סמרלי הספקני מחליטים לחבור אליו למסע.

הם מוצאים מפה של צלבן פורטוגזי שהגיע לרמה ברזילאית מרוחקת ועליה גילה כמה דינוזאורים. החבורה נוסעת לאזור יחד ומגלה זנים של דינוזאורים, יצורים קדומים שונים ואפילו שבט של אנשים קדומים קניבלים. הם מגלים גם כפר של אינדיאנים ילידים המכירים את הרמה ורוקסטון שנפצע ביער מחליט להישאר איתם.

קישורים חיצוניים
----------------

* "העולם שאבד", במסד הנתונים הקולנועיים IMDb (באנגלית)
* "העולם שאבד", באתר נטפליקס
* "העולם שאבד", באתר AllMovie (באנגלית)
* "העולם שאבד", באתר Rotten Tomatoes (באנגלית)
* "העולם שאבד", באתר אידיבי
* "העולם שאבד", במסד הנתונים הקולנועיים KinoPoisk (ברוסית)
**סוכי ארדנט** (שם מדעי: ***Sericulus ardens***; מכונה גם **סוכי הלהבה**, אך שם זה נפוץ למין *Sericulus aureus*) הוא מין של ציפור שיר ממשפחת הסוכיים. סוכי זה חי ביערות הגשם של גינאה החדשה, לרוב בין הענפים הקרובים לקרקעית ועל הקרקע. הוא דומה מאוד למין סוכי הלהבה.

אורך הסוכי 25 סנטימטרים בממוצע והוא בעל נוצות בצבעים חזקים של צהוב עם ראש גדול אדום וצוואר אדום-כתום. הזנב וקצות הכנפיים שחורות, העיניים צהובות עזות והמקור אפור. הנקבות בעלות נוצות דהויות יותר בצבע חום או ירוק-זית עם בטן בהירה.

הסוכי כמו קרובי משפחתו בונה בעת החיזור "סוכה" המורכבת מ"קיר ענפים" עשוי בשני צדדים ובתוכה הוא מניח חפצים סגולים או כחולים, לרוב פירות יער. כאשר נקבה מגיעה הזכר מנפח את חזהו ואת נוצות זנבו ופורש את כנפיו סביב ראשו בהילוך מוזר, מנענע את ראשו וכן קורא בקול.

מתצפיות שבוצעו על מין זה נראה שלעיתים הנקבות מתרשמות ולעיתים לא מספיק. כמו כן זכרים צעירים דומים מאוד לנקבות, והזכר המציג יכול לבצע מופע עבורם לשווא. זכרים יריבים נצפו הורסים את הסוכות של שכניהם ואף גונבים את החפצים שהונחו בתוכן.

קישורים חיצוניים
----------------

ויקישיתוף מדיה וקבצים בנושא **סוכי ארדנט** בוויקישיתוף
* סוכי ארדנט, באתר ITIS (באנגלית)
* סוכי ארדנט, באתר NCBI (באנגלית)
* סוכי ארדנט, באתר GBIF (באנגלית)

הערות שוליים
------------

1. ↑  סוכי ארדנט באתר הרשימה האדומה של IUCN
אגן טבילה מימי הביניים.
**אגן טבילה** הוא מתקן רחצה טקסי המשמש בנצרות בטקסי טבילה. המתקן ממוקם לרוב בכניסה לכנסייה או במבנה ייעודי (בפטיסטריום) הנבנה בסמוך לכניסה לכנסייה.

סוגי אגני טבילה
---------------

אגן טבילה מפורפיר בקתדרלת מגדבורג, גרמניה.
מרבית אגני הטבילה המשמשים לטקס, מיועדים לטבילה לנצרות באמצעות הזיית (התזת) מים קדושים, ואינם מיועדים לטבילה של כל הגוף (בשונה מהמקווה ביהדות). האגנים עשויים אבן (לרוב שיש), עץ או מתכת, צורתם וגודלם משתנה, והם מעוטרים בעיטורים שונים. לעיתים לאגנים שמונה צלעות (הם מתומנים) - אזכור לעובדה שטקס הטבילה לנצרות מחליף את טקס בירת המילה של היהדות הנערך כאשר התינוק בן שמונה ימים. לעיתים לאגנים שלוש צלעות המסמלות את השילוש הקדוש.

כמות המים באגני התזה מעין אלה קטנה (כליטר או שני ליטר מים בלבד).

אגנים קדומים יותר שימשו לטבילת כל הגוף. לאגנים אלה הייתה צורת משולש או צורת צלב, והם שימשו בראשית הנצרות ועד ימי הביניים, וכן משמשים כיום בקרב זרמים בנצרות (כגון נצרות אורתודוקסית) המאמינים בטבילת כל הגוף. בנצרות הקתולית מעדיפים אגנים בהם יכול לעמוד האדם המוטבל כאשר המים נשפכים על כל גופו.

גלריה
-----

* אגן טבילה בלנצן שבברנדנבורגאגן טבילה בלנצן שבברנדנבורג
* אגן טבילה באיווה שבארצות הברית. האגן משמש לטבילת כל גוף המוטבלאגן טבילה באיווה שבארצות הברית. האגן משמש לטבילת כל גוף המוטבל
* טבילה בכנסייה רוסית אורתודוקסית בסנקט פטרבורגטבילה בכנסייה רוסית אורתודוקסית בסנקט פטרבורג
* אגן טבילה בבית תפילה לותרני בסולט לייק סיטי, 1912. האגן נישא על ידי 12 שוורים בנוי בצורת ים הנחושתאגן טבילה בבית תפילה לותרני בסולט לייק סיטי, 1912. האגן נישא על ידי 12 שוורים בנוי בצורת ים הנחושת

ראו גם
------

* טבילה לנצרות
* בפטיסטריום
* מים קדושים
* הטבלה כפויה לנצרות

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אגן טבילה** |

* אגני טבילה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543196405171
* BNE: XX533588
* BnF: cb11978488k (data)
* GND: 4135651-2
* LCCN: sh85050182
* NKC: ph823246

 |
**גירוסקופ מבנה רוטט**, המוגדר על ידי ה-IEEE כ**גירוסקופ קוריוליס רוטט** (**CVG**), הוא גירוסקופ המשתמש במסה רוטטת כדי לקבוע את קצב הסיבוב.

העיקרון הפיזיקלי הבסיסי הוא שעצם רוטט נוטה להמשיך ולרטוט באותו מישור גם אם סביבת התמיכה שלו מסתובבת. אפקט קוריוליס גורם לעצם להפעיל כוח על סביבת התמיכה שלו, ועל ידי מדידת כוח זה ניתן לקבוע את קצב הסיבוב.

גירוסקופים של מבנה רוטט פשוטים וזולים יותר מגירוסקופים מכניים קונבנציונליים בעלי דיוק דומה. גירוסקופים של מבנה רוטט זולים המיוצרים בטכנולוגיית MEMS נמצאים בשימוש נרחב בסמארטפונים, מכשירי משחק, מצלמות ויישומים רבים אחרים.

עקרון פעולה
-----------

בהינתן מסה m הנעה במהירות קווית v ביחס למערכת המסתובבת במהירות זוויתית \Omega  מוגדר הכח המדומה, כח קוריוליס:


 

F
→

c

=
−
2
m

Ω
→

×

v
→


{\displaystyle \ {\vec {F}}\_{c}=-2m{\vec {\Omega }}\times {\vec {v}}}

{\displaystyle \ {\vec {F}}_{c}=-2m{\vec {\Omega }}\times {\vec {v}}}בגירוסקופ מבנה רוטט, כאשר המסה רוטטת בתדר {\displaystyle \omega \_{r}}, המיקום שלה מוגדר {\displaystyle X\_{\text{ip}}\sin(\omega \_{r}t)} ולכן המהירות, שהיא נגזרת המיקום, מוגדרת {\displaystyle {\vec {v}}=X\_{\text{ip}}\omega \_{r}\cos(\omega \_{r}t)}. בנוסף, קיים קפיץ בעל קבוע {\displaystyle k\_{\text{op}}}, שמתנגד לתנועת המסה בכיוון הניצב לסיבוב המערכת ולרטיטת המסה, כיוון כח קוריוליס. התנועה בכיוון כח קוריוליס {\displaystyle y\_{\text{op}}}, המושרה על ידי הסיבוב, מתוארת על ידי:

{\displaystyle y\_{\text{op}}={\frac {F\_{c}}{k\_{\text{op}}}}={\frac {1}{k\_{\text{op}}}}2m\Omega X\_{\text{ip}}\omega \_{r}\cos(\omega \_{r}t)}
על ידי מדידה {\displaystyle y\_{\text{op}}}, נוכל לפיכך לקבוע את קצב הסיבוב \Omega  .

שימושים
-------

גירוסקופים של מערכות מיקרואלקטרונית מכניות (MEMS) זולות הפכו לזמינות, אלה ארוזים בדומה למעגלים משולבים אחרים ועשויים לספק פלט אנלוגי או דיגיטלי. במקרים רבים, מדיד בודד כולל מספר חיישנים גירוסקופיים למספר צירים, מדידים מסוימים משלבים גירוסקופים ומדדי תאוצה מרובים (או גירוסקופים ומדדי תאוצה מרובי צירים), כדי להשיג פלט שיש לו שש דרגות חופש מלאות, יחידות אלה נקראות יחידות מדידה אינרציאליות (IMUs).

מבחינה פנימית, גירוסקופים של MEMS משתמשים בגרסאות של אחד או יותר מהמנגנונים המשתמשים בעקרון הפעולה של מסה רוטטת. בדומה ל-TFG, CRG או HRG.

ראו גם
------

* FOG
* HRG
* RLG

הערות שוליים
------------

1. ↑  IEEE Std 1431–2004 Coriolis Vibratory Gyroscopes
2. ↑  Bernstein, Jonathan. "An Overview of MEMS Inertial Sensing Technology", *Sensors Weekly*, February 1, 2003.

קישורים חיצוניים
----------------
**אנה קיזנהופר** (בגרמנית: **Anna Kiesenhofer**; נולדה ב-14 בפברואר 1991) היא רוכבת אופניים ומתמטיקאית אוסטרית, בעלת מדליית זהב במרוץ אופני כביש לנשים באולימפיאדת טוקיו בשנת 2021. נכון לשנת 2023 היא רוכבת בקבוצה Israel Premier Tech Roland המשויכת לוורלד טור הנשים. קיזנהופר היא אלופת אוסטריה במרוץ נגד השעון לשנים 2019, 2020, 2021 ו-2023. כמו כן, היא אלופת אוסטריה במרוץ הכביש ב-2019.

ביוגרפיה
--------

אנה קיזנהופר נולדה בשנת 1991 בנידרקרוישטטן שבאוסטריה.

בשנת 2011 קיבלה תואר ראשון במתמטיקה מהאוניברסיטה הטכנית של וינה. בשנת 2012 קיבלה תואר שני במתמטיקה מאוניברסיטת קיימברידג'. בשנת 2016 קיבלה תואר דוקטור מהאוניברסיטה הפוליטכנית של קטלוניה, על עבודה שכותרתה: "Integrable systems on b-symplectic manifolds". המשיכה לפוסט-דוקטורט ב-Ecole Polytechnique Federale de Lausanne והיא חלק מקבוצה שחוקרת משוואות דיפרנציאליות חלקיות לא ליניאריות, שמופיעות בפיזיקה מתמטית.

בשנים 2011–2013 השתתפה בטריאתלון ובדואתלון. לאחר שנפצעה התמקדה החל מ-2014 ברכיבת אופניים. הצטרפה לקבוצה קטלאנית. בשנת 2015 ניצחה בתחרות Gran Fondo New York. ב-2016 ניצחה בתחרות Coupe d'Espagne. בספטמבר אותה שנה הגיעה למקום השני בתחרות Tour de l'Ardèche (אנ').

ביולי 2021 השתתפה באולימפיאדת טוקיו במרוץ אופני כביש לנשים לאורך 137 ק"מ כנציגה היחידה בענף זה מאוסטריה וזכתה במדליית זהב, כשהקדימה ב-75 שניות את אנמיק ואן פלוטן מהולנד. היא הצטרפה לקבוצת בריחה של חמש רוכבות, שבהמשך הפכה לקבוצה של שלוש (קיזנהופר, עומר שפירא מישראל ואנה פליכטה מפולין). בקילומטר ה-86 היה לקבוצה זו יתרון של עשר דקות על הדבוקה המרכזית. 40 ק"מ מהסיום, קיזנהופר נפרדה משפירא ופליכטה, והובילה עד לסיום.

קישורים חיצוניים
----------------

ויקישיתוף מדיה וקבצים בנושא **אנה קיזנהופר** בוויקישיתוף
* 

* אתר האינטרנט הרשמי של אנה קיזנהופר (באנגלית)
* אנה קיזנהופר, ברשת החברתית אקס (טוויטר)

* אנה קיזנהופר, ברשת החברתית אינסטגרם

* אנה קיזנהופר, ברשת החברתית LinkedIn

* אנה קיזנהופר, באתר olympedia.org

* אנה קיזנהופר, באתר Cycling Archives
* גנאלוגיה מתמטית של אנה קיזנהופר, באתר פרויקט הגנאלוגיה במתמטיקה
* אנה קיזנהופר, באתר ResearchGate
* אתר למנויים בלבד אמיר ענבר, הדוקטור למתמטיקה זכתה בזהב אולימפי, אך מסרבת להפוך למקצוענית. היא מפחדת על חייה, באתר הארץ, 4 באוקטובר 2021

הערות שוליים
------------

1. ↑  מרוץ אופני כביש לנשים, ציוץ בטוויטר, 25 ביולי 2021  
דני בורשבסקי‏, על כל הקופה: ניתוח המירוץ הנפלא של עומר שפירא, באתר וואלה!‏, 25 ביולי 2021

|  |  |
| --- | --- |
| בקרת זהויות עריכת הנתון בוויקינתונים | 
* GND: 1243454040
* MGP: 211772
* VIAF: 456146997381218892944
* WorldCat (עם VIAF): 456146997381218892944

 |
התפשטות חיפושית המילה בצפון אמריקה
פירות מכונפים של המילה Fraxinus agnustifolia, שיש המשייכים אליה את המילה הסורית, Fraxinus syriaca, הגדלה בר בארץ
**מֵילָה** (שם מדעי: *Fraxinus*, באנגלית: Ash tree) היא סוג של עץ במשפחת הזיתיים (Oleaceae). מיניה של המילה מרובים, בין 45 ל-65 במספר, והם ברובם נשירים, אם כי ישנם מספר מינים סובטרופיים ירוקי עד. פירות המילה מכונפים. רבים ממיני המילה הם עצים גדולים מאוד היכולים להגיע בתנאי גידול טובים, הכוללים משקעים תכופים וקרקע פורייה, ביערות ממוזגים למשל, לגובה של למעלה מ-30 מטרים.

שימושים
-------

עץ המילה הוא עץ קשה ודחוס, קשיח, חזק מאוד אך אלסטי. הוא משמש באופן נרחב להכנת קשתות, ידיות כלים, מחבטי בייסבול איכותיים ולמטרות אחרות הדורשות חוזק ועמידות רבים. בימינו נחשב עץ אחר, ההיקורי, כטוב במיוחד להכנת ידיות הדורשות עמידות גבוהה כגון ידיות של גרזני חטיבה וגרזני ביקוע, אך עד גילוי אמריקה הצפונית (מקום צמיחתו של ההיקורי) היה עץ המילה העץ המועדף לשימושים כאלה באירופה.

עץ המילה משמש פעמים רבות ליצירת הגוף של גיטרות חשמליות, ולעיתים תדירות פחות לגוף גיטרות אקוסטיות. הוא ידוע בגוון הצליל הבוהק והחד ובאיכותו המשתמרת לאורך זמן. עץ המילה גם משמש בהיקף רחב לפורניר ברהיטי משרד. עץ המילה, לרבות עץ הליבה, אינו עמיד במגע עם הקרקע ולכן אינו משמש למטרות חיצוניות.

חרשי עץ נהנים באופן כללי מעץ זה בשל תכונות הגימור המצוינות שלו. ניתן לעבדו בקלות במכונות והוא קל לשימוש עם מסמרים, ברגים ודבק. עץ המילה מצוין כשיש צורך בעץ קשה ועמיד, אך לא כבד מאוד. צבע עץ הליבה של המילה אינו שונה מצבע עץ השרף שלה.

עץ המילה הוא גם עץ בערה מצוין והוא גם משמש במידה מסוימת לעישון מזון. עץ מילה שזה עתה נכרת נחשב יחסית יבש. כלומר אחוזי המים בו נמוכים יחסית. לכן קיים הפתגם האנגלי: "Ash wood wet or ash wood dry, a King will warm his slippers by"; כלומר: עץ המילה יכול לשמש לבערה בעת צרה גם כשאין עץ יבש בסביבה.

איומים
------

חיפושית המילה (אנ') היא מין פולש של חיפושית שמוצאה בסין וב-2002 נדדה לצפון אמריקה. החיפושיות כרסמו את עצי המילה וכך קטלו עשרות מיליוני עצים במשך כ-15 שנים. עקב כך, ניסו אנטמולוגים רבים ליצור דרך להדביר את החיפושית כדי להגן על העצים. אחד מהפתרונות שנמצאו הוא הנחת מלכודת בדמות נקבת החיפושית, שמפתה את הזכרים לנחות עליה, ואז מחשמלת אותם למוות ב-4,000 וולט.

עץ המילה בארץ ישראל
-------------------

בארץ ישראל גדלה בר המילה הסורית, שיש הרואים בה מין נפרד ויש הרואים בה תת-מין של Fraxinus angustifolia. זהו עץ נשיר גדול, הגדל באזורים הים תיכוניים ובייחוד באזורים לחים כמו בקרבת נחלים. מין זה ומיני מילה אחרים נשתלים לנוי, כדוגמת המין הנפוץ ביישובים שונים בארץ, המילה ירוקת העד (*Fraxinus uhdei*), מין הגדל בהוואי.

קישורים חיצוניים
----------------

ויקישיתוף מדיה וקבצים בנושא **מילה** בוויקישיתוף
* מילה, באתר ITIS (באנגלית)
* מילה, באתר NCBI (באנגלית)
* מילה, באתר האנציקלופדיה של החיים (באנגלית)
* מילה, באתר Tropicos (באנגלית)
* מילה, באתר GBIF (באנגלית)
* מילה, באתר IPNI (באנגלית)
* מילה, באתר אנציקלופדיה בריטניקה (באנגלית)

הערות שוליים
------------

1. ↑  נשיונל ג'יאוגרפיק, גיליון 221, עמוד 15

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295507405171
* BnF: cb12012125r (data)
* GND: 4615420-6
* LCCN: sh85008581
* NKC: ph508918

 |
**סטיבן אלכסנדר ג'יימס** (באנגלית: **Steven Alexander James**; נולד ב-21 בנובמבר 1968) הוא מוזיקאי ופזמונאי אנגלי, עיתונאי ויצרן גבינה. ג'יימס ידוע בעיקר כבסיסט של להקת בלר.

ביוגרפיה
--------

ג'יימס נולד בבוסקומב, בורנמות' ולמד בבית הספר לדקדוק ממלכתי בורנמות', שם החל לנגן בלהקות. הוא סיפר כי הביטלס הם השראתו להמשיך למוזיקה, והצהיר: ″הייתי מחוץ לבית הספר עם אבעבועות רוח כשג'ון לנון נורה בשנת 1980. ביליתי את השבוע בצפייה בקלטת VHS של סרט הביטלס Help!, ששודר בטלוויזיה ביום מותו. אני עדיין צופה בזה פעם בשנה. ואז קניתי ספר שירים של הביטלס וגיטרה, הבנתי את צורות האקורד והתחלתי לנגן ולשיר. מעולם לא הסתכלתי לאחור."

בשנת 1988 פגש ג'יימס את חברו לעתיד גראהם קוקסון במכללת גולדסמיתס, שם למד ג'יימס צרפתית. קוקסון הכיר לג'יימס את חבריו הטובים דיימון אלברן ודייב רונטרי; אשר באותה תקופה היו חלק מלהקה בשם הקרקס.

בשנת 1989 הצטרף ג'יימס ללהקתו החדשה של קוקסון, אלברן ורונטרי, סימור, שלימים תיקרא בלר, בה חבר עד היום.

כיום ג'יימס חי באוקספורדשייר עם אשתו וחמשת ילדיו ומתפרנס מייצור גבינות וכתיבת כתבות לעיתונים שונים.

שיתופי פעולה מוזיקליים
----------------------

שלא כמו אלברן וקוקסון, ג'יימס לא הוציא שום חומר סולו, אף שהיה מעורב בפרויקטים צדדיים משותפים אחרים. בשנת 1998 הקים ג'יימס את Fat Les עם השחקן קית' אלן והאמן דמיאן הירסט, והוציא (למעט שלושה אחרים) את שיר הנושא הבלתי רשמי "Vindaloo" למונדיאל פיפ"א בשנת 1998, שהגיע למקום השני במצעד הסינגלים בבריטניה. ג'יימס בנוסף גם כתב שירים למריאן פיית'פול וג'יין מקדונלד, ועבד עם פלורנס אנד דה מאשין.

כתיבה
-----

אלכס ג'יימס הוא כתב אוכל של The Sun ויש לו טור שבועי, 'Alex James on All Things Food'; כמו כן טור קבוע על חיי החווה והמשפחה ב"סאנדיי טלגרף" שכותרתו" Mucking In". הוא גם כותב טור חודשי על גבינה למגזין Esquire. אלכס תורם למספר עיתונים בריטיים נוספים, כולל The Independent ,The Observer ,The Times, ו-The Sunday Times, וכן את מגזין Q ,The Spectator ו-The Idler.

אוטוביוגרפיה על ניסיונו של ג'יימס עם בלר, Bit of a Blur, פורסמה ביוני 2007 על ידי Little, Brown & Company. מאז היא תוארה כ"המדריך הסופי לבריטפופ".

קישורים חיצוניים
----------------

ויקישיתוף מדיה וקבצים בנושא **אלכס ג'יימס** בוויקישיתוף
* 

* אתר האינטרנט הרשמי של אלכס ג'יימס
* אלכס ג'יימס, ברשת החברתית אקס (טוויטר)

* אלכס ג'יימס, במסד הנתונים הקולנועיים IMDb (באנגלית)

* אלכס ג'יימס, באתר AllMusic (באנגלית)

* אלכס ג'יימס, באתר MusicBrainz (באנגלית)

* אלכס ג'יימס, באתר Discogs (באנגלית)

* אלכס ג'יימס, באתר Songkick (באנגלית)

* אלכס ג'יימס, באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14764092m (data)
* GND: 13694499X
* ISNI: 0000 0000 7845 0328
* LCCN: no2009046657
* MusicBrainz: 03f8ade0-201a-43ee-90b4-96c36dc591b0
* NDL: 01134447
* NKC: xx0175638
* NTA: 31464413X
* SNAC: w64c1s4j
* VIAF: 83640177
* WorldCat: lccn-no2009046657

 |
**לדגייט**
(למפת לונדון מוגדלת)**קנט**
**סארי**
**ברקשייר**
**בקינגהאם**
**הרטפורדשייר**
**אסקס**לדגייט**לדגייט**(למפת לונדון רגילה)**קנט**
**סארי**
**בר.**
**בקי.**
**הרטפורדשייר**
**אסקס**לדגייט**לדגייט**(למפת הסיטי של לונדון רגילה)לדגייט**לדגייט**(למפת הסיטי של לונדון מוגדלת)לדגייט**לדגייט**
תרשים משנת 1650 לערך המתאר את מראה השער
שלט המציין את המיקום בו עמד השער
**לדגייט** (באנגלית: **Ludgate**) היה השער המערבי ביותר בחומת לונדון. השער היה ממוקם בסמוך לגבעת לדגייט הנקראת על שמו ולקתדרלת סנט פול, וככל הנראה נקרא על שם המלך האגדי לוד בן הלי, אשר על פי ספרו של ג'פרי ממונמות' היה מייסד העיר לונדון.

היסטוריה
--------

חומת לונדון, כמו גם שער זה נבנו על ידי הרומאים אשר בנו את חומות העיר לונדוניום. השער נבנה בשנת 66[דרוש מקור] בפתחה של הדרך הראשית מערבה, מעל מעבורת הנהר פליט (הזורם כיום מתחת לאדמה). 

מסורות מאוחרות שייכו את בניית השער למלך לוד, אולם, כאמור מדובר במסורת מיתולוגית. 

השער נבנה מחדש בשנת 1215,[דרושה הבהרה] כאשר בחלקו העליון של השער נבנה בית כלא, אשר נקרא "כלא לדגייט", ובו נאסרו בעיקר בשל עבירות קלות כגון אי תשלום חובות. בית הכלא היה נוח, ובשנת 1419 התברר כי הכלואים העדיפו להישאר בכלא מאשר לשלם את חובותיהם, ולכן נסגר הכלא והכלואים הועברו לכלא ניוגייט. בשל הצפיפות הרבה בכלא ניוגייט, נפתח מחדש כלא לדגייט זמן קצר לאחר מכן.

השער נבנה מחדש בשנת 1586 ביוזמת עיריית הסיטי של לונדון, ופסלו של המלך לוד הוצב בצידו המזרחי של השער, ופסלה של המלכה אליזבת הראשונה הוצב בצידו המערבי של השער. כיום שני הפסלים ניצבים לצד כנסיית סנט דנסטן שבמערב, ברחוב פליט. 

השער נהרס במהלך השרפה הגדולה של לונדון ונבנה מחדש ולאחר מכן נהרס סופית בשנת 1760 בעת הרס מרבית חומות לונדון.

בספרות
------

לדגייט מוזכר ברומן "שיר החרב" הנכתב על ידי ברנרד קורנוול, ומתרחש בתקופת שלטונו של אלפרד הגדול.

בנוסף לדגייט מוזכר ב-Historia Regum Britanniae.שנכתבה בסביבות 1136 על ידי ג'פרי ממונמות'. לפי היצירה, השם מגיע מהמלך הוולשי לד, שלטענתו גם נתן את שמו ללונדון. לדגייט מוזכרת גם ברומן של מריה מקאן "כמו שבשר אוהב מלח". המתרחש במהלך מלחמת האזרחים באנגליה.

כמו כן הוא מופיע בשירו של וולטר דה לה מארה" מעלה ומטה".
**הווארד גראהם באפט** (באנגלית: **Howard Graham Buffett**; נולד ב-16 בדצמבר 1954) הוא איש עסקים אמריקאי, פוליטיקאי לשעבר, נדבן, צלם, חקלאי, ושוחר איכות הסביבה. הוא הילד האמצעי של המיליארדר וורן באפט. הוא קרוי על שם סבו הווארד באפט, ובנג'מין גראהם, הפרופסור האהוב על וורן באפט.

עסקים
-----

באפט היה סגן נשיא ועוזר ליושב ראש חברת ארצ'ר דניאלס מידלנד, מ-1992 ועד 1995, ודירקטור בחברה משנת 1991 עד 1995, דירקטור של קבוצת GSI מ-1995 עד 2001, דירקטור של ConAgra Foods מ-2002 עד 2006, דירקטור אגרו טק מזון עד 26 באוקטובר 2006, ודירקטור בסלואן אימפלמנט. הוא קיבל מינוי דירקטור של תאגיד לינדזי ב-1995, שימש יו"ר כשנה מ-2002 עד 2003. בשנת 2008, הודיע שהוא יפרוש כדירקטור בינואר 2010.

משנת 1992 הוא דירקטור בתאגיד הענק של אביו, ברקשייר האת'וויי, ונשיא חברת חווֹת באפט.

הוא היה דירקטור של חברת קוקה-קולה מ-9 בדצמבר 2010. מ-1993 עד 2004 הוא היה דירקטור של חברת קוקה קולה אנטרפרייזס, המבקבק הגדול ביותר בעולם של קוקה קולה.

בדצמבר 2011 אמר וורן באפט לחדשות CBS שהוא מעוניין שבנו הווארד יירש אותו כיושב ראש ברקשייר האת'וויי.

הערות שוליים
------------

1. ↑  "About The Authors".
2. ↑  "BioImages -- Howard G. Buffett", at BusinessWeek site.
3. ↑  [Preview of] "Lindsay Manufacturing Co.(Howard G. Buffett)" at AccessMyLibrary
4. ↑  "FindArticles.com - CBSi". *findarticles.com*.
5. ↑  40 Chances: Finding Hope in a Hungry World
6. ↑  "Howard G. Buffett: Executive Profile & Biography - Bloomberg". *investing.businessweek.com*.
7. ↑  Spain, William. "Warren Buffett wants farmer son to succeed him".

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4197 753X
* LCCN: no95021253
* NKC: mzk2015870756
* PIC: 387010
* SUDOC: 181605651
* VIAF: 68512854
* WorldCat: lccn-no95021253

 |
"**צורות מיוחדות של התמשכות בחלל**" (באיטלקית: Forme uniche della continuità nello spazio) הוא שמו של פסל משנת 1913 של הפסל האיטלקי אומברטו בוצ'וני. הפסל, בגובה של 126.4 ס"מ, באורך של 89 ס"מ וברוחב של 40.6 ס"מ, נוצק לאחר מותו של הפסל בארבעה עותקים מברונזה מוזהבת. שתי היציקות הראשונות לוטשו, בעוד שתי האחרונות נותרו במרקם הקרוב יותר למודל הגבס המקורי של העבודה. העותקים מוצגים במוזיאונים שונים בעולם כדוגמת המוזיאון לאמנות מודרנית והמוזיאון לאמנות מודרנית במילאנו, מוזיאון ישראל ועוד. 

הפסל נעשה כחלק מסדרה של פסלים העוסקים בתיאור גוף בתנועה. פסלי גבס אלו אשר נהרסו ואבדו תיארו את הדמויות ביחס לחלל. הפסל מציג דמות אדם הצועדת קדימה. גופה של הדמות מפורק לצורות גאומטריות, בהשפעת סגנון הקוביזם. אולם, בשונה מן הקוביזם, מנסה הפסל להדגיש את התנועה של הדמות בחלל. חלקי הגוף השונים מתפרקים אל תוך החלל שסובב את הדמות. בכך, מבוטא הרעיון הפוטוריסטי של התשוקה לעוצמה, למהירות ולתנועה כאמצעי לשינוי העולם הבורגני.

קישורים חיצוניים
----------------

ויקישיתוף מדיה וקבצים בנושא **צורות מיוחדות של התמשכות בחלל** בוויקישיתוף

הערות שוליים
------------

1. ↑  ראו: מרקוס, רות, **פיסול בקו ובחלל**, הקיבוץ המאוחד, תל אביב, 2003, עמ' 102-104.
המונח "טרנזיטיביות" מפנה לכאן. לערך העוסק במושג דקדוקי, ראו פועל יוצא.
במתמטיקה ולוגיקה, **חוק העברה** הוא יחס המקיים את "כלל המעבר": אם a מתייחס ל-b ו-b מתייחס ל-c, אז גם a מתייחס ל-c. תכונה חשובה זו מתקיימת בכל יחס שקילות ובכל יחס סדר. מאידך, כל חוק העברה אפשר לתאר באמצעות יחס שקילות ויחס סדר על קבוצת המנה. ליחס המקיים חוק העברה קוראים **יחס עוֹבְרָנִי** (בלועזית: **יחס טרנַזיטיבי**). 

היחסים "עוקב", "צמוד ל", "ליד", "הבא בתור" או "בן-של" אינם טרנזיטיביים. היחס "בן-של" למשל אינו טרנזיטיבי, משום שמכך שאיתמר הוא בנו של אהרון ושאהרון בנו של עמרם, לא נובע שאיתמר הוא בנו של עמרם. לעומת זאת, היחס "x צאצא של y" הוא טרנזיטיבי (זהו "הסגור הטרנזיטיבי" של היחס הקודם - ראו להלן). היחס "צאצא" טרנזיטיבי ואינו סימטרי.

מבנה
----

יחס טרנזיטיבי ואי-רפלקסיבי הוא יחס סדר חזק. 

לכל יחס טרנזיטיבי ורפלקסיבי R על קבוצה X יש יחס שקילות \ \equiv ויחס סדר חלש {\displaystyle \ \leq } על מרחב המנה {\displaystyle \ X/\!\equiv }, כך ש-{\displaystyle \ xRy} אם ורק אם {\displaystyle \ [x]\leq [y]}. יחס השקילות \ \equiv שווה לחיתוך {\displaystyle \ R\cap R^{-1}}.

תיאור דומה אפשר לתת לכל יחס טרנזיטיבי, בלי להניח רפלקסיביות: לכל יחס טרנזיטיבי R על קבוצה X יש יחס שקילות \ \equiv, יחס סדר חלש {\displaystyle \ \leq } על מרחב המנה {\displaystyle \ X/\!\equiv }, ותת-קבוצה {\displaystyle \ X\_{0}\subseteq X} שכל אבריה סינגלטונים של \ \equiv, כך ש-{\displaystyle \ xRy} אם ורק אם {\displaystyle \ [x]\leq [y]} וכן ({\displaystyle \ x\neq y} או {\displaystyle \ x=y\not \in X\_{0}}). (היחס רפלקסיבי אם ורק אם \ X\_{0} ריקה).

הסגור הטרנזיטיבי
----------------

חיתוך של יחסים טרנזיטיביים הוא טרנזיטיבי. כל יחס R ניתן להשלים ליחס טרנזיטיבי, שהוא היחס הטרנזיטיבי המינימלי המכיל את R. ההשלמה הזו נקראת **הסגור הטרנזיטיבי** של היחס המקורי ומסומנת \ R^{{tr}}. את הסגור הטרנזיטיבי של היחס R ניתן לקבל כחיתוך כל היחסים הטרנזיטיביים שמכילים את R (כיוון שהיחס המלא \,X\times X הוא טרנזיטיבי - חיתוך זה אינו ריק) או לחלופין על ידי ההגדרה הבאה:

לכל שני איברים x, y מתקיים: \ xR^{{tr}}y אם ורק אם קיימת שרשרת סופית של איברים \ x=x\_{0}Rx\_{1}R\dots Rx\_{n}=y.
או באופן שקול:

\ R^{{tr}}=\bigcup \_{{n\in {\mathbb {N}}}}R^{n}
כלומר איחוד כל ההרכבות החוזרות של היחס על עצמו.

לדוגמה, יחס העקיבה המוגדר על המספרים הטבעיים: x עוקב ל-y אם x=y+1, אינו טרנזיטיבי (1 הוא עוקב של 0, ו-2 עוקב של 1 אך 2 אינו עוקב של 0); הסגור הטרנזיטיבי שלו הוא היחס < ("גדול מ-").

ראו גם
------

* יחס שקילות
* רפלקסיביות
* סדר חלקי

קישורים חיצוניים
----------------

* יחס טרנזיטיבי, באתר MathWorld (באנגלית)
* יחס טרנזיטיבי, באתר אנציקלופדיה בריטניקה (באנגלית)

הערות שוליים
------------

1. ↑  עוֹבְרָנִיּוּת במילון מתמטיקה (תשמ"ה, 1985), באתר האקדמיה ללשון העברית